Eskom skors Koeberg-bestuurder | Netwerk24
04 Junie 2021 20:34
Velaphi Ntuli, hoofbestuurder by die Koeberg-kernkragstasie in Kaapstad, is weens prestasieverwante kwessies geskors.
Eskom het Vrydag in 'n verklaring aangekondig Riedewaan Bakardien, hoofbeampte vir kernkrag, sal die bestuursfunksie by die kragstasie oorneem totdat die kwessie afgehandel is.
Die nasionale kragverskaffer sê hy ervaar tans beurtkrag wat die hele land en sy ekonomie beïnvloed.
"Koeberg Eenheid 1, een van Eskom se grootste opwekkingseenhede met 'n kapasiteit van 900 MW, is sedert Januarie 2021 nie in gebruik nie en sou kon help om die vraag na beurtkrag te verminder as dit betyds teruggebring is soos oorspronklik beplan is," lui die verklaring.